Patendiinformatsiooni aluseks on maailma riikide ja regioonide tööstusomandiametite otsustel põhinevad ametlikud väljaanded. Harilikult on need elektroonsetel andmekandjatel või paberkandjatel. Eestis on nendeks ametlikeks  väljaanneteks "Eesti Patendileht" (ilmub 6 korda aastas), "Eesti Kasuliku Mudeli Leht" (ilmub 4 korda aastas), "Eesti Kaubamärgileht" (ilmub 12 korda aastas), "Eesti Tööstusdisainilahenduse Leht" (ilmub 4 korda aastas). USA's avaldatakse patendiinfot iga päev. Eesti Patendiameti poolt avaldatud patenditaotluste ja välja antud patentide kohta võib leida informatsiooni Euroopa Patendiameti patendiandmebaasist esp@cenet .